RR-tietopalvelu -projektikuvaus A32382, Grow Green Nurmes
Projektikoodi: A32382
Projektin nimi: Grow Green Nurmes
Suunnitelman mukainen toteutusaika: Alkaa 25.1.2013 ja päättyy 30.6.2014
Toteuttajan nimi: Nurmeksen kaupunki
Osoite: Karjalankatu 1
Puhelinnumero: 0401045000
Toteuttajaorganisaation Web-osoite: www.nurmes.fi
Projektin kotisivun osoite: www.nurmes.fi/Resource.phx/sivut/sivut-nurmes-grow-green/index.htx
Vastuuhenkilön nimi: Asko Saatsi
Sähköposti: asko.saatsi(at)nurmes.fi
Puhelinnumero: 0401045001
Hankkeen varsinaisia kohderyhmiä ovat uusiutuvan energian toimialalla Nurmeksessa toimivat tai sinne sijoittuvat yritykset.
Hankkeen välillisiä kohderyhmiä ovat uusiutuvan energian yksityiset ja julkiset loppukuluttajat.
Nurmekseen on suunniteltu rakentaa hidasta pyrolyysiä hyödyntävä biohiiltämö. Tämä mahdollistaa Nurmeksen kehittymisen yhdeksi maakuntamme Vihreän teollisuuden keskittymäksi. Nyt avoinna olevan tilaisuuden hyödyntäminen koko Pohjois-Karjalan kasvusysäyksenä edellyttää useiden investointi- ja kehittämishankkeiden käynnistämistä ja niiden keskinäistä ohjausta. Erityisen tärkeää on, että kasvua voidaan tukea toimialan erityistarpeisiin vastaavalla Vihreällä teollisuusalueella. Kaupungin tekemän strategisen päätöksen mukaan tällainen alue voidaan sijoittaa ja järjestää Nurmeksen Känkkäälästä.
Eri selvitysten mukaan Vihreän teollisuuden yritysten kasvua ja kehitystä voidaan tukea merkittävästi, mikäli toimialan yritykset voidaan sijoittaa maantieteellisesti rajatulle alueelle, jonka sisällä voidaan optimoida yritysten väliset materiaalivirrat ja energian tehokas käyttö sekä muu toiminnallinen ja hallinnollinen yhteistyö. Lisäksi alueella on oltava mm. hyvä raaka-aineen saatavuus sekä hyvät logistiset yhteydet.
Konkreettisena toimenpiteenä hankkeessa tehdään Vihreän teollisuusalueen mallisuunnitelma. Tällä tarkoitetaan julkista ohjeistusta ja esimerkkiä, jota voidaan käyttää apuna vastaavanlaisten ekoteollisten alueiden suunnittelussa myös muualla Suomessa. Mallisuunnitelmassa pilottikohteena käytetään Känkkäälän aluetta, jolloin suunnitelma palvelee myös sen jatkokehittymistä Nurmekseen suunnitteilla olevien uusiutuvan energian yritysten sijoittumiskohteeksi. Suunnitelman teossa hyödynnetään ekoteollisista alueista kotimaassa ja kansainvälisesti saadut kokemukset ja sovelletaan niitä uusiutuvan energian yritysverkostojen näkökulmasta. Valmistunut suunnitelma koostuu kirjallisesta osasta sekä siihen liittyvistä piirustuksista, laskelmista ja kuvauksista. Hankkeen kautta mahdollistettavan toimialan kasvun vaikutukset ovat alueelle merkittävät.
Työn toteutuksesta vastaa määräaikaisesti ajalle 18.3.2013-30.6.2014 palkattava projektipäällikkö. Lisäksi suunnittelutyötä toteutetaan asiantuntijapalvelujen kautta. Hankkeen kustannusarvio on 99 268 € ja sille haetaan tukea 70 % (69 488 €) Pohjois-Karjalan maakuntaliitosta, Itä-Suomen EAKR toimenpideohjelman 2007-2013 toimintalinjalta 3 (Alueiden saavutettavuuden ja toimintaympäristön parantaminen). Hankkeen omarahoituksesta (30 %, 29 780 €) vastaa Nurmeksen kaupunki.
Hankkeen tiedottamisesta vastaa ensisijaisesti hankkeelle palkattava projektipäällikkö. Tiedottaminen toteutetaan Nurmeksen kaupungin www-sivujen kautta sekä sidosryhmille ja paikallismedialle sähköpostitse toimitettavien tiedotteiden kautta. Lisäksi hankkeesta tiedotetaan sidosryhmien ja yhteistyöhankkeiden www-sivujen kautta. Tavoitteena on, että eri medioista yhteen laskettuna hankkeesta julkaistaan vähintään 8 artikkelia.
Maaliskuu 2013 / Tiedotetaan hankkeen ja sen toimenpiteiden aloittamisesta sekä projektipäällikön valinnasta
Toukokuu 2013 / Tiedotetaan hankkeen vertailu- ja tutkimustiedonhaun tuloksista ja johtopäätöksistä (Esimerkkejä onnistuneista ekoteollisuusalueista maailta ja Suomesta)
Lokakuu 2013 / Tiedotetaan suunnitelman alusvasta versiosta ja sen lausuntopyyntökierroksesta
Helmikuu 2014 / Tiedotetaan valmistuneesta suunnitelmasta loppuseminaarin yhteydessä sekä tulosten jatkohyödyntämistä hankkeen päättymisen jälkeen
Myönnetty EU- ja valtion rahoitus: 69 487
Toteutunut EU- ja valtion rahoitus: 69 459
Suunniteltu julkinen rahoitus yhteensä: 99 268
Toteutunut julkinen rahoitus yhteensä: 99 228
GROW GREEN NURMES -hankkeen tärkein tavoite on ollut edistää bioenergia-alan kasvua Nurmeksen alueella. Nurmeksen tärkeimpiin elinkeinoihin kuuluva metsäteollisuus on vahva sekä yhteisöverojen tuotolla että vakituisten työpaikkojen määrällä mitattuna. Hankkeen toimissa oli kyse tämän toimialan vahvistamista bioenergian suuntaan. Hankkeessa tehtiin tiivistä yhteistyötä eri tahojen, kuten paikallisten yrittäjien ja päättäjien, ja hankkeiden kanssa.
Hankkeen tavoitteet täytettiin erittäin hyvin. Hankkeen tärkeimmän tavoitteen uusiutuvaan energiaan perustuvan liiketoiminnan kasvun edellytykset on saatu luotua Nurmekseen. Hankkeen ansiosta Känkkäälän asiat ovat edenneet nopeammin kuin ilman hanketta. Hankkeella on ollut myös kaupungin suuntaan aktivoiva vaikutus. Hankkeen ansiosta sekä yritykset että kaupunki oppivat ymmärtämään sen, että ympäristövaikutukset pitää selvittää huolellisesti, kun uutta teollisuutta suunnitellaan Suomeen.
Hankkeen lopputuloksena oli mallisuunnitelma, joka on tarkoitettu työkaluksi esimerkiksi kuntapäättäjille ja kehitysyhtiöille vastaavanlaisen teollisuusalueen suunnittelun avuksi. Vastaavanlaista suunnitelmaa ei ole aiemmin Suomessa tehty.